▪ ધર્મ રાજનીતિમાં માથું મારે છે, હિંસાને ઉશ્કેરે છે: એશિયા વીક છાપું જણાવે છે કે, ‘પોતાનું વર્ચસ્વ અને દબદબો વધારવા ધર્મગુરુઓ પ્રજાની ભાવના ભડકાવે છે. પ્રજા પણ ધર્મને નામે ભડકે છે. ધર્મને નામે આ પાગલપન કહેવાય.’ અમેરિકાના એક જાણીતા પાદરીએ કહ્યું કે, ‘બધા આતંકવાદીઓને ઈશ્વરને નામે ગોળીથી ઉડાવી દેવા જોઈએ. પછી જ શાંતિ આવશે.’ આ માણસ બાઇબલને માનનાર. પણ બાઇબલ શું એવું શીખવે છે? ના. એમાં તો ચોખ્ખે-ચોખ્ખું લખ્યું છે કે, જો કોઈ કહે કે હું ઈશ્વરને પ્રેમ કરું છું, પણ પછી એ જ માણસ બીજાની નફરત કરે તો એ જૂઠો છે. તે ઈશ્વરને પ્રેમ કરતો નથી. (૧ યોહાન ૪:૨૦) ઈસુએ પણ કહ્યું કે ‘તમારા દુશ્મનોને પણ પ્રેમ કરો.’ (માત્થી ૫:૪૪) તોપણ ધર્મને નામે કેટ-કેટલી લડાઈઓ, મારામારી ને કાપાકાપી થાય છે.